Държавен вестник, бр. 73, 2021 г., стр. 79

БРОЙ  73	
Д Ъ Р Ж А В Е Н  В Е С Т Н И К 	
СТР.  79  
1. Изисквания към кандидатите 
1.1. Изисквания към кандидатите за входя-
що минимално образователно и/или квалифи-
кационно равнище за придобиване на степен 
на професионална квалификация съгласно 
Закона за професионалното образование и 
обучение (ЗПОО)
За придобиване на четвърта степен на 
професионална квалификация по професия-
та „Сержант (Старшина за Военноморските 
сили) – логистик“ от Списъка на професиите 
за професионално образование и обучение по 
чл. 6, ал. 1 от ЗПОО (утвърден от министъра 
на образованието и науката със Заповед № РД-
09-413 от 12.05.2003 г., посл. изм. със Заповед 
№ РД-09-3574 от 21.12.2020 г.) изискванията за 
входящото минимално образователно равнище 
е завършено средно образование.
Здравословното състояние на кандидата се 
удостоверява с медицински документ, доказващ, 
че професията, по която желае да се обучава, 
не му е противопоказна. 
1.2. Валидиране на професионални знания, 
умения и компетентности
Придобиването на квалификация по профе-
сията „Сержант (Старшина за Военноморските 
сили) – логистик“ или по част от нея чрез 
валидиране на придобити с неформално или 
информално учене резултати от ученето се осъ-
ществява съгласно Наредба № 2 от 13 ноември 
2014 г. за условията и реда за валидиране на 
професионални знания, умения и компетентно-
сти, издадена от министъра на образованието 
и науката (ДВ, бр. 96 от 2014 г.).
2. Описание на професията
2.1. Трудови дейности, отговорности, лич-
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Сержантът (Старшината за ВМС) – логис-
тик отговаря за организиране на дейността 
на поверения му склад или складов район, за 
обучението на подчинения (определения) му 
личен състав във войсковата единица, за 
приемането, съхранението и използването на 
различни видове имущество, за отчитане на 
извършените от него стопански операции, за 
правилната експлоатация, поддръжка и ремонт 
на имуществото, въоръжението и техниката.
Той отговаря за живота и здравето (своя и 
на подчинените си), за техниката, както и за 
опазване на живота и здравето на гражданите 
и околната среда.
Сержантът (Старшината за ВМС) – логистик 
използва: въоръжение, военна техника, бойни 
припаси, взривни материали и пиротехнически 
средства, материали и консумативи, запасни 
части и принадлежности за ремонт (стационарни 
и подвижни), техническа и отчетна документа-
ция, колективни и индивидуални средства за 
защита, униформено и работно облекло, общи 
и специализирани софтуерни продукти и др.
Сержант (Старшина за ВМС) – логистик 
взима адекватни решения в екстремни условия 
и изпълнява разпореждания.
Важни качества, които Сержант (Старшина 
за ВМС) – логистик трябва да притежава, са 
съпричастност, способност за работа в екип, 
честност, дискретност, съобразителност, ор-
ганизираност, способност за бързо реагиране 
и вземане на правилни решения в критична 
ситуация, устойчивост на вниманието в усло-
вия на стрес.
Сержантът (Старшината за ВМС) – логис-
тик води правилно отчетната и счетоводната 
документация. В своята работа се ръководи от 
закони, правилници, постановления, заповеди, 
разпореждания и указания на по-горестоящите 
в йерархията командири. Познава задълбочено 
„Вътрешните правила за документиране на 
стопанските операции в Министерството на 
отбраната, Българската армия и структурите на 
пряко подчинение на министъра на отбраната“ 
и спазва изискванията за отчет на отбранител-
ните продукти.
Сержантът (Старшината за ВМС) – логистик 
организира и контролира дейността на подчи-
нения му личен състав по експлоатацията и 
ремонта на въоръжението и техниката (В и Т) 
и военнотехническото имущество (ВТИ), про-
вежда обучението на войсково формирование 
(група, отделение, екипаж, разчет, взвод), зая-
вява и отчита материални средства, техника, 
въоръжение и боеприпаси.
Дейността на Сержант (Старшина за 
ВМС) – логистик след завръщане от участие 
в занятия по подготовка на военните формиро-
вания, участие в операции и мисии в състава 
на български или многонационални форми-
рования, съвместни действия за спасителни и 
неотложни аварийно-възстановителни работи, 
дейности при работа в бойни условия включва: 
– почистване на техниката, въоръжението 
и използваното оборудване;
– възстановяване на необходимата готовност 
на техниката, въоръжението и оборудването;
– анализ на поведението на членовете на 
подчинената му единица.
Сержантът (Старшината за ВМС) – логистик 
работи както на открито, така и на закрито 
при повишен риск. Продължителността на ра-
ботното време е в съответствие с изискванията 
на Закона за отбраната и въоръжените сили в 
Република България или правилата за работа 
в многонационални формирования.
Придобилият професионална квалификация 
по специалността „Обща логистика“ отговаря 
за съхранението и отчета на материалните 
средства във формированията.